**SUBVENŢIILE pentru CAZARE**

(conform O. M. nr. 7844/2024, OUG. 73/2004 aprobată prin Legea nr. 527/2004 și Ordinului Ministrului Educației și Cercetării 3845/2005)

* Valoarea subvenției individuale de sprijin pentru cazare a fost de aproximativ 2 244 lei/ pe anul 2024 și se plătește lunar, în cuantumul aprobat de ministerul de resort, asemănător bursei.
* Studenții trebuie să îndeplinească următoarele condiții:

1. să fie studenți bugetați;
2. să fi promovat anul de studiu precedent depunerii cererii;
3. să aibă vârsta de până la 29 de ani;
4. să opteze pentru subvenție și să fi solicitat și să nu fi primit un loc de cazare în căminul studențesc;
5. să provină din familii cu venituri brute lunare pe membru de familie care nu depășesc salariul minim brut pe economie;
6. să depună copie după contractul de închiriere a unui spațiu de locuit altul decât cel din căminele studențești.

* Componența dosarului:

1. Cerere tip;
2. Adeverință eliberată de facultate din care să rezulte că studentul este bugetat, a promovat anul universitar anterior (media de promovare/media de admitere, unde este cazul) și nu beneficiază de cazare în căminele UBB;
3. Copie după contractul de închiriere a unui spațiu de locuit altul decât cel din căminele studențești ale UBB, cu dovada de înregistrare la organul fiscal;
4. Copii ale CI sau certificate de naștere, în cazul minorilor, ale tuturor membrilor familiei;
5. Documente justificative care să ateste veniturile brute lunare pe membru de familie (asemănător dosarului de burse sociale);

* Perioada de depunere a dosarelor: **29.09.2025 - 17.10.2025**